14.6.2014 Den Europæiske Unions Tidende L 175/27 RÅDETS GENNEMFØRELSESAFGØRELSE af 21. maj 2014 om praktiske foranstaltninger og procedurer for Rådets udnævnelse af tre eksperter til udvælgelses- og overvågningsjuryen for aktionen vedrørende »Den Europæiske Kulturhovedstad« 2020-2033 (2014/353/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets afgørelse nr. 445/2014/EU af 16. april 2014 om en EU-aktion vedrørende »Den Europæiske Kulturhovedstad« 2020-2033 og om ophævelse af afgørelse nr. 1622/2006JEF ()), særlig ar- tikel 6, og ud fra følgende betragtninger: (1) — I henhold til artikel 6 i afgørelse nr. 445/2014/EU oprettes der en jury bestående af uafhængige eksperter (»juryen«) til gennemførelse af udvælgelses- og overvågningsprocedurerne. Juryen skal bestå af ti eksperter, der udpeges af EU-institutioner og -organer, heraf tre udnævnt af Rådet for en periode på tre år. For så vidt angår oprettelsen af den første jury bør Rådet imidlertid udnævne sine eksperter for ét år for at give mulighed for en gradvis udskiftning og derved undgå tab af erfaring og knowhow. (2) — Hver institution og hvert organ har ret til at udpege eksperter i henhold til deres egne procedurer. I henhold til artikel 6, stk. 3, første afsnit, i afgørelse nr. 445/2014/EU bør eksperterne imidlertid udvælges fra en pulje af potentielle europæiske eksperter efter forslag fra Kommissionen. (3) — Ihenhold til artikel 6, stk. 3, fjerde afsnit, i afgørelse nr. 445/2014/EU bør EU-institutionerne og -organerne ved udvælgelsen af deres eksperter drage omsorg for, at deres kompetencer er komplementære, og at der er en geogra- fisk afbalanceret fordeling og ligevægt mellem kønnene i den samlede sammensætning af juryen. (4) — Rådet bør fastlægge de praktiske foranstaltninger og procedurer for udnævnelsen af sine tre eksperter. (5) — De praktiske foranstaltninger og procedurer bør være retfærdige, ikkediskriminerende, gennemsigtige og nemme at gennemføre — VEDTAGET DENNE AFGØRELSE: Artikel 1 1. —Der afholdes en lodtrækning, som medlemsstaterne deltager i. Det er frivilligt for medlemsstaterne at deltage i lodtrækningen. For at mindske risikoen for interessekonflikt må en medlemsstat, hvor en by skal udvælges eller over- våges i løbet af eksperternes mandatperiode, dog ikke deltage i lodtrækningen. En liste over ikkedeltagende medlems- stater, der er udarbejdet i henhold til dette princip, fastsættes i bilaget til denne afgørelse. 2. —For at sikre en bred geografisk dækning må medlemsstater, der har indstillet eksperter med henblik på Rådets udnævnelse til den foregående mandatperiode, heller ikke deltage i lodtrækningen. Artikel 2 1. —De første tre medlemsstater, der fremkommer ved lodtrækningen, har ret til hver at indstille en ekspert. 2. Med henblik herpå vælger hver af de tre medlemsstater én ekspert fra puljen af potentielle europæiske eksperter, der er blevet oprettet af Kommissionen, og indstiller denne ekspert til udnævnelse til juryen. () EUTL 132 af 3.5.2014, s. 1.